Typisk+læringsrute+på+Plab

En læringsøkt på Plab varer i 3 timer. En typisk rute gjennom disse 3 timene kan se ut som vist nedenfor. Merk at dette er kun et utgangspunkt. Du kan selvsagt finne andre aktiviteter å sette inn i stedet.
 * **Dagen før læringsøkta:** Send gjerne en påminnelsesmail der du forteller om hav økta skal handle om, noen av aktivitetene du legger opp til, hva de kan foreberede seg til. Få det til å virke spennende og at du setter pris på at de faktisk er med på læringsøkta.
 * **0830-0835:** Presentasjon av aktivitetsplanen for de 3 timene, dvs en plan som viser tidspunkter og varighet for aktivitetene
 * **0835-0840:** Presentasjon av læringsutbytter for denne økten. Her må vi passe på at det ikke blri for mange punkter (3-4 bør være nok) og at de er forståelige.
 * **0840-0900:**Første aktivitet: Her finnes flere alternativer
 * Lærer presenterer nytt lærestoff. Det kan være lysark med innlagte eksempler, demoer, videoer etc. Det er viktig at det ikke blir en kjedelig opplisting av punkter.
 * Presentasjon av hjemmelekser, dvs 1-2 grupper gir en kort presentasjon av hjemmeleksen. Husk at hjemmeleksen må være avgrenset og omhandler ting som du valgte å ikke ta med i forrige økt, eller det kan være starten på denne økten og dermed fungere som en forberedelse til økten.
 * ... eventuelt du kan finne på noe annet her.
 * **0900-0930:**Denne økten avhenger litt av hva som ble gjort i forrige aktivitet
 * Dersom lærer presenterte nytt lærestoff i forrige aktivitet ligger det an til studentaktivitet nå. Se liste av mulige læringsaktiviteter.
 * Dersom presentasjon av hjemmelekse i forrige aktivitet ligger det an til at lærer presenterer nytt stoff her.
 * ... eventuelt du kan finne på noe annet her.
 * **0930-0945:** Pause
 * **0945-1110:**Flere aktiviteter. Hva du skal gjøre videre avhenger selvsagt av innhold, fag, hva du har gjort tidligere etc. Noen mulige aktiviteter er listet opp nedenfor. Husk at du også her må stykke opp i mindre aktiviteter
 * Kort presentasjon av studentaktiviteter
 * Diskusjon av temaer
 * Pedagogiske flervalgsprøve
 * Gjennomgang av resultat av flervalgsprøve
 * Lærer presenterer nytt stoff.
 * Studentene løser oppgaver
 * ... etc
 * **1110-1125:** Studentene selv oppsummerer hva de har lært i denne økta. På den måten får studentene repetert det de har holdt på med de siste timene og de husker det derfor bedre. Kanskje får noen av medstudentene en aha-opplevelse. Se mer om studentene oppsummerer.
 * **1125-1130:** Diskusjon rundt studentenes oppsummering og vi kikker en gang til på lista av læringsutbytter for å se om vi har snakket om de rette tingene og om vi har nådd målene.
 * **1130-1130:** Hjemmelekse til neste gang. Ja, det er viktig at læring ikke bare foregår på Plab, men også til tider da studentene ikke er på Plab.